 Muddada sannadka ah ee uu madaxweyne Rodrigo Duterte xilka hayey waxa uu booliiska amar ku siiyey in ay dilaan qof kasta oo maandooriye isticmaalaya ama ka ganacsanaya, waxa aanu booliisku qirtay in intii amarkaas ka dambaysay ay dileen Saddex kun iyo sagaal boqol oo qof oo ganacsiga maandooriyaha ku jiray, waxa se jira dad ku dooda in tiradu intaas ka badan tahay, oo tusaale ahaan booliiska ku eedaynaya in ay wax ka ogaayeen dhimashada Laba kun, laba boqol iyo sagaashan qof oo kale oo ahaa dadkii ganacsiga maandooriyaha ku jiray, dadkaas oo sababo aan illaa hadda la ogeyn u dhintay, laakiin booliisku uu diiday in uu ku lug lahaa dhimashadooda. 